Document ID: 31996R1461

KOMISSION ASETUS (EY) N:o 1461/96,
annettu 25 päivänä heinäkuuta 1996,
tiettyjen Puolasta, Romaniasta, Bulgariasta, T Osekin tasavallasta ja Slovakian tasavallasta peräisin olevien, neuvoston asetuksen (EY) N:o 3448/93 liitteessä tarkoitettujen maataloustuotteiden jalostuksessa saatujen tavaroiden tuonnissa avatuista tariffikiintiöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
sekä katsoo, että
tiettyjen Puolasta, Romaniasta, Bulgariasta, T Osekin tasavallasta ja Slovakian tasavallasta peräisin olevien, asetuksen (EY) N:o 3448/93 liitteessä tarkoitettujen maataloustuotteiden jalostuksessa saatujen tavaroiden, joihin sovelletaan alennettua maatalouden maksuosaa, tuonnissa sovellettavat tariffikiintiöt on avattu asetuksen (EY) N:o 3238/94 (2) muuttamisesta annetulla asetuksella (EY) N:o 478/96 (3),
komission asetuksessa (EY) N:o 1460/96 (4) säädetään yksityiskohtaiset säännöt sellaisten etuuskohteluun perustuvien kaupan järjestelyjen soveltamisesta, joita sovelletaan asetuksen (EY) N:o 3448/93 7 artiklassa tarkoitettujen maataloustuotteiden jalostuksessa saatuihin tiettyihin tuotteisiin; kyseisellä asetuksella korvataan ja kumotaan asetus (EY) N:o 3238/94 ja komission asetus (EY) N:o 1294/94 (5), mutta siinä ei avata tariffikiintiöitä,
tämän vuoksi olisi asetuksella (EY) N:o 478/96 avatut kiintiöt pidettävä voimassa erillisellä säädöksellä, ja
tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horistontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Puolasta, Romaniasta, Bulgariasta, T Osekin tasavallasta ja Slovakian tasavallasta peräisin oleviin tavaroihin, jotka esitetään asetuksen (EY) N:o 478/96 liitteissä I, II, III, IV ja V tässä järjestyksessä, sovelletaan 1 päivästä tammikuuta 31 päivään joulukuuta 1996 alennettuja maatalouden maksuosia vuotuisten kiintiöiden rajoissa ja mainituissa liitteissä vahvistettujen edellytysten mukaisesti.
2 artikla
Sellaisten CN-koodiin 1901 90 91 kuuluvien tavaroiden tuonti, joihin sovelletaan alennettua maatalouden maksuosaa, on vähennettävä vastaavasti järjestysnumerosta:
- 09.5467 Bulgarian osalta,
- 09.5227 Unkarin osalta,
- 09.5417 T Osekin tasavallan osalta,
- 09.5417 Slovakian tasavallan osalta.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 1996.

Labels: 3
17
18